જે તે રોડ પરની સોસાયટીના રહીશો દ્વારા સ્થાનિક ઇજનેર વિભાગને સાધી લઇને રાતોરાત નવા બમ્પ બનાવવાનું પ્રમાણ સતત વધી રહ્યું છે. સોસાયટીના ૮૦ઃર૦ની જનભાગીદારીની સ્કીમના કારણે બનતા સોસાયટીના આરસીસી રોડની સાથે-સાથે ડામરના બદલે હવે કોંક્રીટના બમ્પ બની રહ્યા છે. સ્થાનિક કોર્પોરેટરો પણ પોતાના વિસ્તારના મતદારને રાજી રાખવા ‘બમ્પ’ની સંખ્યામાં વૃદ્ધિ કરવા માટે જવાબદાર હોવાનો આક્ષેપ ખુદ તંત્ર દ્વારા કરાયો છે.